Ambonas
Ambonas (indonez. Ambon, port. Amboina) – miestas Indonezijoje, svarbiausias Molukų salose. Molukų provincijos sostinė. Miestas įsikūręs Ambono salos pietinėje dalyje. Yra svarbus jūrų uostas, per kurį išvežama kopra ir prieskoniai. Veikia Patimuros oro uostas. Laivų statybos, medžio apdirbimo, maisto pramonė. Žvejyba. Veikia Patimuros universitetas, įkurtas 1962 m., laivų statybos ir žvejybos institutas. Ambonas taip pat svarbus turistinis centras. Yra XVIII a. Viktorijos fortas.